### Resume

Ejerstrategi for Deponi Syd I/S er revideret af Ejerkommunerne og godkendt i byrådet 18. januar 2023. Aabenraa Kommune har ønsket at indtræde som interessent i [adresse]. På disse baggrunde forelægges forslag til justerede vedtægter til godkendelse forudsat byrådets godkendelse af indtrædelsesaftalen for Aabenraa Kommune. Vedtægternes ikrafttræden forudsætter godkendelse i byrådene i samtlige ejerkommuner.

### Sagsfremstilling

Baggrund:

Deponi Syd I/S er et fælleskommunalt affaldsselskab ejet af kommunerne Billund, Esbjerg, Haderslev, Kolding, Vejen og Vejle. Selskabet startede i januar 2011 og modtager de seks ejerkommuners deponiaffald. Deponi Syd I/S ejer og driver henholdsvis [adresse] i Billund Kommune og Måde Deponi i Esbjerg Kommune og modtager årligt ca. 20.000 tons affald, herunder asbestholdigt affald, PCB-holdigt affald og affald indeholdende miljøfremmede stoffer som bly og zink.

Forslag til vedtægtsændringer:

Byrådet godkendte den 15. december 2021, jf. punkt 259, gældende vedtægter for Deponi Syd I/S. Vedtægtsændringerne på dette tidspunkt skete på baggrund af ændret organisering af Deponi Syd I/S’ ledelse og administration.

Forslag til vedtægtsændringer er nu dels et resultat af, at Ejerstrategi for [adresse] er revideret af Ejerkommunerne, hvilket skal ske mindst hvert fjerde år, og første gang i 2022. Ejerstrategien blev behandlet af Klima-, Natur- og Miljøudvalget den 12. december 2022 og godkendt i byrådet 18. januar 2023. Dels har Aabenraa Kommune anmodet om at indtræde som interessent i [adresse], da Aabenraa Kommunes nuværende deponi er lukket med udgangen af 2022. Godkendelse af indtrædelsesaftalen behandles i særskilt punkt på dagsorden.

Følgende vedtægtsændringer foreslås:

* 1.4: Aabenraa Kommune er tilføjet som interessentkommune.
* 8.9: Ny paragraf, der angiver bestyrelsens rolle for opfyldelse af Ejerstrategien for [adresse]S.

Forslag til justerede vedtægter er udarbejdet af de seks kommuners forvaltninger og er godkendt af Deponi Syd I/S’ bestyrelse på bestyrelsesmøde den 15. december 2022.

Af bilag 1 fremgår forslag til justerede vedtægter for Deponi Syd I/S.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og Byrådet.

### Historik

Teknik- og Miljødirektøren indstiller, 6. marts 2023, pkt. 42:

at udvalget anbefaler over for Økonomiudvalget og byråd at godkende forslag til justerede vedtægter for Deponi Syd I/S forudsat godkendelse af indtrædelsesaftalen mellem Aabenraa Kommune og Deponi Syd.

Beslutning fra Klima, Natur- og Miljøudvalget, 6. marts 2023, pkt. 42:

Anbefalet.

Beslutning fra Økonomiudvalget, 20. marts 2023, pkt. 80:

Anbefales.

### Beslutning

Godkendt.